کولومبیادا تاریخی گون.
حکومت ایله (کولومبیا اینقیلابچی سیلاح‌لی گوجلری) FARC پارتیزان‌لاری آراسیندا نیهایی آتشکس راضیلاشماسینا اویغون اولا‌راق، سلاح‌لار سوسدو.
کولومبیا پرزیدنتی خوان مانوئل سانتوس، اوردویا، کولومبیا اینقیلابچی سیلاح‌لی گوجلرینه قارشی حیاتا کئچیریلن بوتون نیظامی عملیات‌لاری دایاندیرماق تعلیماتی وئردی.
تیمولئون جیمنز یا دا تیموچنکو اولا‌راق دا بیلینن کولومبیا اینقیلابچی سیلاح‌لی گوجلری لیدری رودریگو لوندونو، بوتون میلیتان‌لارا چاتیشما‌لاری دایاندیرماق امرینی وئردی.
ژورنالیست‌لره دانیشان تیموچنکو؛
"بوتون قوموتان‌لاریمیزا و بیرلیکلریمیزی سس‌لنیرم. کولومبیا دولتینه قارشی ائتدیغینیز چاتیشما‌لاری سون اولا‌راق دوردوروروق" دئدی.
طرف‌لر، 4 ایلدیر کوبادا باریش مذاکیره‌لری ایجرا ائدیردی. نیهایی باریش راضیلاشماسی‌نین ایسه گله‌جک بیر نئچه هفته ایچینده ایمضالانماسی گؤزلنیلیر.
کولومبیا خالقی 2 اوکتوبردا صاندیق باشینا گئده‌رک، باریش راضیلاشماسییلا علاقه‌دار سون سؤزو سؤیله‌یه‌جک. موقاویله اساسیندا کولومبیا اینقیلابچی سیلاح‌لی گوجلری تامامیله سیلاحسیزلاناجاق و سیاسی سیستمه اینتقره اولا‌جاق.
اؤلکه‌ده 52 ایلدیر داوام ائدن ساواش 260 مین نفرین حیاتینا مال اولموشدو.
